Diari Oficial de la Generalitat Valenciana


Sumari del DOGV 5682, del 17-01-2008 (2007/15116)

Informació pública de la modificació puntual número 8 d'ordenació detallada del pla general.
--------------------------------------------------------------------------------------------

### Dades del document

Número de DOGV
:   5682

Data del DOGV
:   17-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15661


Data del document
:   18-12-2007

Organisme emissor
:   Ajuntament de Teulada

Tipus de document
:   Informació Pública

Descriptors 

:   * Teulada
    * administració local
    * pla d'urbanisme

Informació pública de la modificació puntual número 8 d'ordenació detallada del pla general. [2007/15893]  
El Ple de l'Ajuntament, en la sessió celebrada amb caràcter ordinari el dia 13 de desembre de 2007, va acordar sotmetre a informació pública, mitjançant la inserció del corresponent anunci en el Diari Oficial de la Comunitat Valenciana i en un periòdic d'àmplia difusió en la localitat, i per un termini d'un mes, comptador des de l'endemà de la publicació del present en el Diari Oficial de la Comunitat Valenciana, la modificació puntual número 8 d'ordenació detallada del pla general de Teulada, durant el qual podrà ser examinat per totes les persones que es consideren afectades o interessades i formular al·legacions i observacions que estimen pertinents.   
La finalitat de la present modificació es conté a les següents determinacions:   
a) Prohibició dels usos TH3: cafè teatre, cafè concert en la zona nucli històric de Moraira a la zona d'ampliació de nucli de Moraira; així mateix, dels usos TH3: cafè teatre i cafè concert i T6: pubs en la zona d'eixample de Moraira; zona terciària Kristalmar i zona terciària que confronta amb el col·legi públic Cap d'Or.  
b) Autorització a l'avinguda del Mediterrani, en la zona d'ordenació urbanística eixample (ENS), dels usos TC3 i TO en la primera planta dels edificis d'ús principal residencial.   
c) Afegir la situació «c» i «f» en els usos TH4 i TH5 i en els TC1, 2, 3, 4 i 5 ; la situació «f» en l'ús TS i l'ús GA 1 (aparcament) en la situació «f» en la zona d'ordenació urbanística terciària (TER).   
d) Ampliació del traçat del vial del carrer de Benicolet amb branc omès, de conformitat amb la realitat fàctica existent.   
e) Prolongació del traçat del vial del carrer de Bilbao de conformitat amb la realitat fàctica existent.   
f) Ampliació del traçat del vial del Camí del Campament amb branc omès, de conformitat amb la realitat fàctica existent.   
g) Correcció d'error del fons de sac al carrer de la Mar del Nord esgrafiat en el pla general vigent, de conformitat amb el ja existent.   
h) Correcció d'error de grafisme en pla general dels carrers de Cap Salou, Cap Salines, Cap Nord i Cap Santa Maria per a ajustar-les a la realitat existent.   
i) Reparació d'error material en la fitxa de gestió de la UE UBA-9 Algues al determinar-se com a únic ús permès el comercial, quan estan permesos tots els usos de la zona d'ordenació urbanística terciari TER excepte els exclosos en el propi conveni de la UBA-9 i que es transcriuen a continuació: «discoteques, pubs, discopubs i supermercats o centres comercials, superiors a superfícies de 300 m², i en general, tot tipus d'activitats que produïsquen sorolls o que alteren o pertorben la tranquil·litat a la zona».  
Es determina, així mateix, la suspensió de llicències urbanístiques i de programació d'aquells terrenys que el projecte exposat al públic estiga en contradicció amb el vigent, de conformitat amb el que estableix l'article 101.2 de la Llei Urbanística Valenciana.   
L'expedient sotmès a informació pública es troba exposat en les dependències de les oficines tècniques d'Urbanisme de l'Ajuntament de Teulada en dies i hores hàbils.   
Teulada, 19 de desembre de 2007.- L'alcalde: José Císcar Bolufer.